CELEX: 31987R3391
Language: el
Date: 1987-11-09 00:00:00
Title: Κανονισμός (ΕΟΚ) αριθ. 3391/87 του Συμβουλίου της 9ης Νοεμβρίου 1987 σχετικά με ειδικά μέτρα για τη μεταποίηση ορισμένων ποικιλιών πορτοκαλιών και την τροποποίηση του κανονισμού (ΕΟΚ) αριθ. 2601/69

Avis juridique important

|

31987R3391

Κανονισμός (ΕΟΚ) αριθ. 3391/87 του Συμβουλίου της 9ης Νοεμβρίου 1987 σχετικά με ειδικά μέτρα για τη μεταποίηση ορισμένων ποικιλιών πορτοκαλιών και την τροποποίηση του κανονισμού (ΕΟΚ) αριθ. 2601/69  

Επίσημη Εφημερίδα αριθ. L 323 της 13/11/1987 σ. 0002 - 0002

***** ΚΑΝΟΝΙΣΜΟΣ (ΕΟΚ) αριθ. 3391/87 ΤΟΥ ΣΥΜΒΟΥΛΙΟΥ  της 9ης Νοεμβρίου 1987  σχετικά με ειδικά μέτρα για τη μεταποίηση ορισμένων ποικιλιών πορτοκαλιών και την τροποποίηση του κανονισμού (ΕΟΚ) αριθ. 2601/69  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 2,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι ο κανονισμός (ΕΟΚ) αριθ. 2601/69 του Συμβουλίου της 18ης Δεκεμβρίου 1969 περί ειδικών μέτρων για την προώθηση της μεταποιήσεως ορισμένων ποικιλιών πορτοκαλιών (2), όπως τροποποιήθηκε τελευταία από τον κανονισμό (ΕΟΚ) αριθ. 987/84 (3) προβλέπει καθεστώς χρηματικών αντισταθμίσεων για να προωθηθεί η μεταποίηση ορισμένων ποικιλιών πορτοκαλιών στο πλαίσιο συμβάσεων που να εξασφαλίζουν, με μια ελάχιστη τιμή αγοράς στον παραγωγό, τον κανονικό εφοδιασμό των μεταποιητικών βιομηχανιών·  ότι σήμερα υπάρχουν δυσκολίες διάθεσης των πορτοκαλιών της ποικιλίας «shamouti» στην αγορά των νωπών προϊόντων· ότι στα κράτη μέλη παραγωγής η ποικιλία αυτή προσανατολίζεται όλο και περισσότερο προς την μεταποίηση·  ότι, αναμένοντας την εξέταση της κατάστασης της αγοράς των εσπεριδοειδών, θα πρέπει να προβλεφθεί για μια περίοδο εμπορίας, η δυνατότητα να ισχύσουν για την ποικιλία αυτή, μέχρις ορίου μιας ορισμένης ποσότητας, οι διατάξεις που προβλέπονται για ορισμένες ποικιλίες που προορίζονται για μεταποίηση·  ότι ορισμένες ποικιλίες που παράγονται στην Ισπανία παρουσιάζουν τα ίδια χαρακτηριστικά διάθεσης στην αγορά με τα προϊόντα της ποικιλίας «shamouti»· ότι θα πρέπει να εφαρμοστεί στις ποικιλίες αυτές ανάλογη μεταχείριση με εκείνη που προβλέπεται για την ποικιλία «shamouti»,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον κανονισμό (ΕΟΚ) αριθ. 2601/69 παρεμβάλλεται το ακόλουθο άρθρο:  «Άρθρο 3α  Κατά τη διάρκεια της περιόδου εμπορίας 1987/88, οι διατάξεις των άρθρων 1 μέχρι 4 εφαρμόζονται στα πορτοκάλια της ποικιλίας «shamouti» μέχρι συνολικής ποσότητας 3 000 τόνων νωπών προϊόντων που θα κατανεμηθούν μεταξύ των κρατών μελών παραγωγών σύμφωνα με την διαδικασία που προβλέπεται στο άρθρο 33 του κανονισμού (ΕΟΚ) αριθ. 1035/72.»  Άρθρο 2  1. Για την περίοδο εμπορίας 1987/88, το καθεστώς που προβλέπεται στον κανονισμό (ΕΟΚ) αριθ. 2601/69 εφαρμόζεται για την Ισπανία, στα πορτοκάλια των ποικιλιών Cadenera, Castellana και Macetera για συνολική ποσότητα 10 000 τόνων νωπών προϊόντων για το σύνολο των τριών αυτών ποικιλιών.  2. Οι λεπτομέρειες εφαρμογής του παρόντος άρθρου θεσπίζονται σύμφωνα με την διαδικασία που προβλέπεται στο άρθρο 33 του κανονισμού (ΕΟΚ) αριθ. 1035/72 (4), όπως τροποποιήθηκε τελευταία από τον κανονισμό (ΕΟΚ) αριθ. 2275/87 (5).  Άρθρο 3  Ο παρών κανονισμός αρχίζει να ισχύει την επόμενη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Νοεμβρίου 1987.  Για το Συμβούλιο  Ο Πρόεδρος  B. HAAKONSEN  (1) Γνώμη που διατυπώθηκε στις 30 Οκτωβρίου 1987 (δεν έχει ακόμη δημοσιευθεί στην Επίσημη Εφημερίδα).  (2) ΕΕ αριθ. L 324 της 27. 12. 1969, σ. 21.  (3) ΕΕ αριθ. L 103 της 16. 4. 1984, σ. 10.  (4) ΕΕ αριθ. L 118 της 20. 5. 1972, σ. 1.  (5) ΕΕ αριθ. L 209 της 31. 7. 1987, σ. 4.